Spil Dansk

Sang i ERNST
2018-10-31 16:30 - 17:30 (Europe/Copenhagen) | Ernst, Østergade 57, 5610 Assens, Østergade 57, Assens, 5610
Sangen fyldte meget for Sølvvarefabrikant Frederik Ernst, og Museum Vestfyn vil bruge Spil Dansk ugen til at få sangen ind i hans lejlighed.

SPIL DANSK DAG arrangement i Åbyhøj kirke
2018-10-31 17:00 - 17:30 | Åbyhøj Kirke, Silkeborgvej 290, Åbyhøj, 8230
Fællessang og lytten til musik, ved rytmisk kirkemusiker Filt Kristensen og organist Jette Prip Jensen

Højskolesang med Hadsten Højskole
2018-10-31 17:00 - 20:00 | Hadsten højskole, Østergade 49, Hadsten, 8370
Vi gentager sidste års succes og synger fra Højskolesangbogen på Hadsten Højskole. Bagefter spiser vi sammen i spisesalen.
Kl. 17.00: Vi synger sammen i foredragssalen, hvor sangene bliver motiveret af forstander Jacob Kjærsgaard Mortensen og pianist og musiklærer Steffen Jonassen.
Kl. 18.10: Middag i spisesalen. Pris 50 kroner per person. Husk tilmelding til info@hadstenhojskole.dk senest den 27. oktober kl. 12. Efter middagen er mulighed for at få en rundvisning på skolen.
Deltagelse i sangtimen er gratis og kræver ingen forhåndstilmelding.

Locumskoncerter
2018-10-31 18:00 - 22:00 | Fjordenhus, Vejle Havn, Havneøen 1, Vejle, 7100, Danmark
Locumskoncerter er Vejles alternative byvandring, der fører dig til koncerter på usædvanlige locations, kunstoverraskelser,
samt sanselig mad og drikke to go.
I år har vi valgt tre steder omkring Vejle Havn som ramme om hver sin musikalske oplevelse. Rundturen begynder i Fjordenhus til en fællessang, herefter vandrer vi i fælles flok via ”Locums-Caminoen” mod et tidligere Carlsberg øllager – i dag vinteropbevaring for lystbådene – for afslutningsvis at ende i Vejles moderne havnemøller.
Husk din uldne sweater!

Syng, spis og snak
2018-10-31 18:30 - 21:00 | Rønde Højskole og Efterskole
Sammen med 14 andre højskoler rundt i hele landet deltager Rønde Højskole i projektet “Syng, spis og snak”, der ønsker at sprede glæden og værdien ved fællessangen – og fællesskabet.
Rønde Højskole åbner derfor dørene for en aften med et godt måltid mad, fællessang fra Højskolesangbogen og hyggelig samtale over aftenkaffen. Arrangementerne afholdes i samarbejde med RHEs Venner og finder sted i spisesalen på Rønde Højskole.
Program:
18.30: Velkomst og spisning
19.30: Fællessang – de bedste sange fra Højskolesangbogen
20.15 Kaffe og hyggesnak

Kom forbi til et måltid mad og nyd nogle af de bedste sange fra Højskolesangbogen, når Rønde Højskole inviterer til fællessang og fællesspisning i efteråret 2018

Syng Dansk koncert i Hadsund Kirke
2018-10-31 19:00 | Hadsund Kirke, Kirkegade 10, Hadsund, 9560
Koret har mange gode danske sange på repertoiret , og dem vil vi gerne dele med publikum i anledning af Spil Dansk ugen. Vi vil også gerne smitte publikum med sangglæden, og har derfor et par skønne fællessange med.

Spil og Syng dansk
2018-10-31 19:00 - 20:00 | Sønderbro kirke, Horsens, Bygholm Parkvej 1, Horsens, 8700
Sønderbro kirke, Horsens, danner rammen om fællessang, korsang, solosang og orgelmusik ved kirkens musikalske medarbejdere. Alle er velkomne til at byde ind med sangønsker, som i god tid sendes til organist Lotte Bille Glæsel; lottebilleg@gmail.com. Gratis adgang

Koncert fællessang
2018-10-31 19:00 - 20:00 | Plejecenter Skovly Hovedgård, Gl Horsensvej, Hovedgård, 8732, Danmark
Korkoncert og fællessang Cantando Hovedgård

Fællessang, kaffe og kage
2018-10-31 19:00 - 20:30 | Menighedshuset, Skolestræde 1, 4500 Nykøbing Sj., Skolestræde 1, N, 4500, Danmark
I anledning af Spil Dansk Ugen, vil der være gode sange at synge med på i Nykøbing Kirkes Menighedshus onsdag den 31. oktober kl. 19.00 – 20.30.
Kirkens organist Timon Müller sætter sig ved klaveret og spiller for.

Der er gratis entré til sangaftenen.

Sange til den mørke tid
2018-10-31 19:00 - 21:00 | Ballerup Bibliotek, Banegårdspladsen 1, Ballerup, Danmark
Vi gentager succesen og byder indenfor til fællessang og kagespisning med Mathias Hammer i anledning af SPIL DANSK UGEN.
Vi hilser den mørke tid velkommen med masser af gode sange fra den danske sangskat, og denne gang kan du selv være med til at bestemme, hvilke sange vi skal synge. Send dine forslag til mha4@balk.dk, så udvælger vi de mest efterspurgte sange.
Mathias Hammer er kendt fra P2 og DR-K, hvor han er holdkaptajn i den klassiske musikquiz. Han har flere gange gæstet Ballerup bibliotek til en række udsolgte fællessangsarrangementer, hvor han fører an ved klaveret og fortæller levende og engageret om den rige historie, der omgiver den danske sang.
Køb billetter til arrangementet

Sangaften
2018-10-31 19:00 - 21:00 | Søborg Kirke Gladsaxe, Frødings Allé 2, Søborg, 2860, Danmark
Aftenen byder på fællessang fra Højskolesangen, koncertindslag med Søborggaardkoret og kaffe og småkager i pausen.

Syng med Per Sønderby fra Lønne ved Varde
2018-10-31 19:00 - 22:00 | Roberthus i Egtved, Tybovej 2, Egtved, 6040, Danmark
Kulturelt Samvirke I Gl. Egtved Kommune.
Præsentere en aften med viser og fællessang. Per Sønderby fra Lønne ved Varde spiller kendte melodier og sange fra den Danske sangskat. Glæd dig til en hyggelig aften med fællessang. Glad Musik og God Stemning.
GRATIS ADGANG
Foreningen er vært med lidt godt til ganen.

Spil Dansk Koncert
2018-10-31 19:30 - 20:30 | Skalborg Kirke, Lisedalsvej 9, Aalborg SV, 9200
Også i Skalborg Kirke markeres årets ”Spil Dansk” uge, et landsdækkende arrangement, som løber af stabelen for 18. gang,
Sangkoret ”Vokalisterne”, som har øvet i Skalborg Kirkes sognesal siden 1997, øser af deres store repertoire, og du kan glæde dig til at høre både salmer, sange, viser og rytmiske arrangementer.
Koret blev for et år siden slået sammen med Svenstrupkoret og dirigeres på tredje sæson af Inge Brink Nielsen.
Korets stifter, Eva-Marie Kjæhr, akkompagnerer koret med klaver- og orgel.
Efter koncerten serveres en kop kaffe.

Fællessang "Så syng Danmark - lad hjertet tale"
2018-10-31 19:30 - 21:00 | Medborgerhuset Samsø, Smedegade 37, Samsø, 8305
En sangaften med Vagn Tefre, som spiller og fortæller om vores danske sangskat.

Gammel vin på andre flasker
2018-10-31 19:30 - 21:00 | Sct. Mortens Kirke, Vester Kirkestræde 7, Randers C., 8900
Gammel vin på andre flasker Koncert med Sct. Mortens Vokalensemble og Sct. Mortens Kantori under ledelse af organist Kristian Melchior Echwald. Organist Christian Præstholm akkompagnerer på orglet.

Fra Niels W. Gades malende udgave af “I østen stiger solen op” til Niels la Cours underskønne “Fred hviler over land og by”. Mange af vores kendte og elskede salmer har fine alternative melodier og korsatser, som vi ikke synger normalt, men som vi får mulighed for at høre ved denne koncert. Inden koncerten – fra kl. 19-19.30 – holder vi en særudgave af Sct. Mortens Sangerlaug, hvor alle får mulighed for at lære at synge nogle af vore kendte salmer på andre melodier. De samme samler bliver efterfølgende sunget som fællessalmer under koncerten.

Spil og syng dansk - Faaborgegnens Efterskole
2018-10-31 19:30 - 21:30 | Faaborgegnens Efterskole, Kirkevej 13, Faaborg, 5600, Danmark
Onsdag den 31. oktober byder Faaborgegnens Efterskole indenfor til en aften med fællessang og musik. Her vil Horne Lands Orkester, Horne Blandede Kor, Horne Mandskor og Faaborgegnens Efterskole synge for på en række fællessange, ligesom at der vil blive givet bud på, hvad de enkelte kor og orkester arbejder med. Af fællessange kan afsløres, at der både skal synges Kim Larsen og Benny Andersen. Kåre og Helge fra efterskolen vil akkompagnere fællessangen og introducere en – måske – ny sang, som man kan fløjte videre på, når man kører hjem efter en dejlig aften, som traditionen tro slutter med kaffe og kage serveret af efterskolens elever.

Voxbox - syng dansk koncert
2018-10-31 20:00 - 21:30 | Viborg Musiksal, Gravene 25, Viborg, 8800, Danmark
Syng-dansk korkoncert med danske sange og fællessang med publikum
Onsdag d. 31/10-18 kl. 20.00 fejrer VoxBox og Viborg Musiksal Syng Dansk Ugen med sange af danske kunstnere i Viborg Musiksal.
VoxBox blev dannet i 2013 i Viborg af korlederne Pavlina Salehi og Anders Hjorth Nielsen – i dag består det af ca. 30 dygtige sangerinder, der synger rytmiske sange både med musikledsagelse og a capella.
Ved koncerten vil vi synge nogle af de bedste hits fra vores første fem år blandet med nogle nye sange. Desuden vil publikum via “Act in concert” inviteres med til fællessang…
Vi glæder os til en festlig Syng Dansk koncert i Viborg Musiksal.

Spil Dansk morgensang
2018-11-01 07:30 - 08:30 | Grundfør kirke, Skolestien 1, Grundfør, Hinnerup, 8382
Kom i mørket – og gå ud i lyset! Morgensang i Grundfør kirke med nyere danske sange. Børne- og ungdomskoret, som synger for på fællessangene og synger også egne sange. Bagefter er der kaffe og rundstykker i våbenhuset. Vibeke Hansen leder koret og Birgitte H. Rathje spiller og leder morgensangen.

Morgensang på Risingskolen
2018-11-01 08:00 - 08:30 | Risingskolen, Risingsvej 25, Odense C, 5000, Danmark
På Risingskolen fejrer vi Spil Dansk til skolens ugentlige morgensamling.
Vi skal synge Godmorgen, Lille Land og Danmark Gennem 1000 År, og det kommer til at lyde hamrende godt, når alle skolens elever synger med for fuld hals!

Morgensang med Lisbeth B.
2018-11-01 08:00 - 08:30 | Carl Nielsenskolen, Lumbyvej 64, Nr. Lyndelse, 5792 Årslev
Lisbeth Bjerre styrer morgensangen med kyndig hånd på Carl Nielsen skolen i Nr. Lyndelse

Udvidet morgensang
2018-11-01 08:00 - 09:00 | Møllehøjhallen, Bruunshåbvej 25, Viborg, 8800, Danmark
Vi holder udvidet morgensang og synger danske sange

Spil dansk på Mou skole
2018-11-01 08:00 - 12:00 | Mou skole, Ny Høstemarkvej 7, Storvorde, 9280
Fællessamling med dans og musik

Syng med Bedste
2018-11-01 08:00 - 12:30 | Gadstrup Skole, Ramsømaglevej 17 C, Postboks 31, Gadstrup, 4621, Danmark
Børnene inviterer deres bedsteforældre med i skole på Spil Dansk dagen. Hver årgang 0.-5. klasse synger fællessang med bedsteforældre i en halv time hele formiddagen.

Bedstesang
2018-11-01 08:00 - 13:00 | Borup Skole, Borup, Køge, Danmark
Alle elever i indskolingen synger på skift sammen med deres bedsteforældre. De synger deres og bedsteforældrenes bedste sange.

Morgensang på Hovedbiblioteket
2018-11-01 08:30 - 08:45 | Randers Bibliotek, Stemannsgade 2, Randers C, 8900, Danmark
Kom på Randers Bibliotek og deltag i et kvarters fælles morgensang – en go’ start på dagen.

Vi har et bibliotek med en akustik, som er ideel til fællessang, så derfor indbyder vi til morgensang en række torsdagsmorgener kl. 8.30 midt i Randers Bibliotek. I august til november mødes vi månedligt, og i julemåneden er der morgensang de første tre torsdage.
Vi synger en fire-fem sange, og herefter kan vi gå på arbejde eller ud i verdenen med opladt sind.
Peter Elmelund slår tonen an på guitar og giver sangene en kort introduktion.

Morgensang i Kulturladen
2018-11-01 08:30 - 09:30 | Kulturladen, Løgstør, Kanalvej 11, Løgstør, 9670
Traditionen tro afholder vi et morgensangsarrangement i Løgstør. Vi flytter rundt i Lokalområdet og skal i år være i Kulturladen nede på havnen.
Torsdag d. 1. november kl. 8.30
Vi har et lille Husorkester, kaffe på kanden, rundstykker fra bageren og alle er velkomne. Vi har valgt 5 sange fra “Danmarks Fællessang”:
Godmorgen lille land (HS)
Drømte mig en drøm i nat (HS)
Langebro (Kim Larsen)
Sorgenfri (Shubidua)
Der er noget galt i Danmark (John Mogensen)

morgensang
2018-11-01 08:30 - 09:30 | Niløse kirke, Kongstedvej 19, Dianalund, 4293
Morgenandagt med sognepræst Judith Kobbeltvedt Madsen og organist Gunner Nielsen. Efterfølgende morgenkaffe i våbenhuset

Spil Dansk i Kulturladen
2018-11-01 08:30 - 21:30 | Kulturladen Fuglebjerg, Korsørvej 2, Fuglebjerg, 4250
Kulturladen i Fuglebjerg er rammen om et Spil Dansk-program, der strækker sig over hele dagen den 1. november.
Efter fællessang for de morgenfriske får Kulturladen om formiddagen besøg af børneinstitutioner, som optræder med sange og sanglege. Beboere fra ældrecentret “Fugleparken” synger børnesange med de små.
Efter middag er det elever fra Lille Næstved Skole (afd. Fuglebjerg), Hindholm Privatskole og Hårslev Efterskole, som tager over med sang og musik.
Sangaften for hele familien
En aften for de sangglade i alle aldre. Vi synger nye, ældre, kendte og mere ukendte sange i hinandens behagelige selskab. Sangene akkompagneres af Ole Kert (bas), Kaj Haugaard (trommer) og Mogens Olesen (klaver). Desuden medvirker Fuglebjerg Kirkes Ungdomskor samt Fuglebjergkoret – begge under ledelse af Anders Juhl.
Denne aften er en fin og festlig afslutning på Spil Dansk-dagen i Kulturladen.

Morgensang Syng Dansk - Sunds Skole
2018-11-01 09:00 | Sunds Kirke, Nørrevang 45, Sunds, 7451, Danmark
0.-6. klasse synger udvalgte sange med illustrationer i Sunds Kirke kl. 9.00-9.45 torsdag d. 1/11.

Syng Dansk dag
2018-11-01 09:00 - 10:00 | Sunds Kirke, Nørrevang 45, Sunds, 7451, Danmark
0.-6.klasse har illustreret en række danske sange, som vi synger fælles i Sunds Kirke.
